शमां रेस्टोरेंट में आयोजित प्रेस कांफ्रेंस के दौरान मीनू शर्मा ने बताया कि इस मामले को लेकर सिपाही से लेकर पुलिस आयुक्त तक और एसडीएम से लेकर मुख्य सचिव तक, यहां तक कि मुख्यमंत्री तक से गुहार लगा चुकी हैं, लेकिन अभी तक पुलिस नामजद आरोपी को भी गिरफ्तार नहीं कर सकी है। उनका कहना हैं कि आरोपियों को खुलेआम घूमते देखा जा रहा है। मीनू शर्मा ने इस मामले में एक तत्कालीन डीसीपी को बचाने का भी आरोप लगाया। उन्होंने बताया कि इस संबंध में सभी सबूत पुलिस और राज्य सरकार को दिए। इसके बावजूद भी कोई अधिकारी तत्कालीन डीसीपी को आरोपी मानने को तैयार नहीं है। उन्होंने बताया कि उनके प्रदर्शन को देखते हुए पुलिस आयुक्त ने मामले की जांच एसआइटी को भले ही सौंप दी, लेकिन एसआइटी ने अभी तक नामजद आरोपी से पूछताछ नहीं की है। पुलिस वाले उल्टा उन्हें गुमराह करने का प्रयास कर रहे हैं। व्यवसायी विनोद शर्मा ने दो जुलाई को खुद को गोली मार ली थी। उनकी एक निजी अस्पताल में इलाज के दौरान पांच जुलाई को मौत हो गई थी।